ศูนย์บริการจดทะเบียนแรงงานต่างด้าวแบบเบ็ดเสร็จ จ.สระบุรี เร่งประชาสัมพันธ์ให้นายจ้างและลูกจ้างรีบมา
จังหวัดสระบุรี เร่งดำเนินการให้นายจ้าง นำแรงงานต่างด้าว 3 สัญชาติ คือ ลาว พม่า และกัมพูชา รีบเดินทางมาจดทะเบียน ขณะนี้มียอดลงทะเบียนแล้ว 3,285 คน ซึ่งจังหวัดสระบุรีมีจำนวนแรงงานต่างด้าวประมาณ 17,000 คน ที่จะต้องมาลงทะเบียน โดยเร่งประชาสัมพันธ์ให้นายจ้างและลูกจ้างรีบมาดำเนินการให้แล้วเสร็จภายใน 31 มีนาคม 2561 ที่ศูนย์บริการจดทะเบียนแรงงานต่างด้าวแบบเบ็ดเสร็จ (One Stop Service) หอประชุมองค์การบริหารส่วนจังหวัดสระบุรี บริเวณศาลากลางจังหวัดสระบุรี ไม่เว้นวันหยุดราชการ เพราะหากมาในช่วงใกล้หมดเวลาอาจไม่ได้รับความสะดวก รวดเร็ว หากมีผู้มาใช้บริการเป็นจำนวนมาก
 
ซึ่งการเปิดศูนย์บริการจดทะเบียนแรงงานต่างด้าวแบบเบ็ดเสร็จเป็นการอำนวยความสะดวกให้กับนายจ้างและลูกจ้างในพื้นที่ และจะทำให้แรงงานต่างด้าวเป็นแรงงานที่ถูกกฎหมายได้รับการดูแลอย่างเป็นรูปธรรมถูกต้องตามกฎหมาย การจ้างงานที่ไม่เป็นธรรม ป้องกันการค้ามนุษย์ การลักลอบเข้าเมืองโดยผิดกฎหมาย ปัญหายาเสพติด รวมทั้งปัญหาอาชญากรรม หากเมื่อพ้นกำหนดระยะเวลาให้จดทะเบียนแล้วนายจ้างที่ลักลอบจ้างแรงงานต่างด้าวที่ผิดกฎหมายรวมถึงคนต่างด้าวที่เข้ามาอยู่ในประเทศไทยโดยไม่รับอนุญาตและบังคับใช้กฎหมายกับแรงงานต่างด้าวและผู้เกี่ยวข้องอย่างเคร่งครัดต่อไป